ඒ අනුව ඕනෑම විදේශ ව්‍යවහාර මුදලකින් එලෙස යැවිය හැකි උපරිමය ඇමෙරිකානු ඩොලර් 10,000 ක්.එසේම, පොදු අවසරය යටතේ සංක්‍රමණික දීමනාවට පළමු වරට හිමිකම් කියන විගාමිකයන් සඳහා සුදුසුකම්ලත් සංක්‍රමණික දීමනාව ද ඇමෙරිකානු ඩොලර් 30,000 දක්වා මෙම ගැසට් නිවේදනයෙන් සීමා කර තිබෙනවා.එහි සඳහන් වන්නේ ශ්‍රී ලංකාව තුල හෝ ශ්‍රී ලංකාවෙන් පිටත වීසා ලබාගෙන ඇති ඕනෑම ශ්‍රී ලාංකිකයෙකු වෙනුවෙන් කරනු ලබන ප්‍රේෂණ සහ විදේශ විනිමය නිකුත් කිරීම ද ඇමෙරිකානු ඩොලර් 20,000 දක්වා සීමා කෙරෙන බවයි.වෙනත් රටක තාවකාලික නේවාසික වීසා යටතේ ශ්‍රී ලංකාව හැර යාමට අදහස් කරන ශ්‍රී ලංකාව තුල නේවාසික ඕනෑම පුද්ගලයෙකු වෙනුවෙන් විදේශ විනිමය නිකුත් කිරීම සීමා කර ඇත්තේ ඇමෙරිකානු ඩොලර් 10,000 දක්වායි.